CELEX: 62017TB0717
Language: el
Date: 2018-11-06 00:00:00
Title: Υπόθεση T-717/17: Διάταξη του Γενικού Δικαστηρίου της 6ης Νοεμβρίου 2018 — Chioreanu κατά ERCEA (Προσφυγή ακυρώσεως — ERCEA — Πρόγραμμα – πλαίσιο για την έρευνα και την καινοτομία «Ορίζων 2020» — Απόφαση με την οποία απορρίπτεται το αίτημα αναθεωρήσεως της αξιολογήσεως της προτάσεως για έρευνα — Διοικητική προσφυγή ενώπιον της Επιτροπής — Απόρριψη της διοικητικής προσφυγής — Εσφαλμένος προσδιορισμός του καθού — Αίτημα περί εκδόσεως διαταγής — Προδήλως απαράδεκτο)

4.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/65
            
         
      Διάταξη του Γενικού Δικαστηρίου της 6ης Νοεμβρίου 2018 — Chioreanu κατά ERCEA
      (Υπόθεση T-717/17) (1)
      
      ((Προσφυγή ακυρώσεως - ERCEA - Πρόγραμμα – πλαίσιο για την έρευνα και την καινοτομία «Ορίζων 2020» - Απόφαση με την οποία απορρίπτεται το αίτημα αναθεωρήσεως της αξιολογήσεως της προτάσεως για έρευνα - Διοικητική προσφυγή ενώπιον της Επιτροπής - Απόρριψη της διοικητικής προσφυγής - Εσφαλμένος προσδιορισμός του καθού - Αίτημα περί εκδόσεως διαταγής - Προδήλως απαράδεκτο))
      (2019/C 44/84)
      Γλώσσα διαδικασίας: η ρουμανική
      
         Διάδικοι
      
      
         Προσφεύγων: Nicolae Chioreanu (Oradea, Ρουμανία) (εκπρόσωπος: D.-C. Rusu, δικηγόρος)
      
         Καθού: Εκτελεστικός Οργανισμός του Ευρωπαϊκού Συμβουλίου Έρευνας (εκπρόσωποι: F. Sgritta και E. Chacón Mohedano)
      
         Αντικείμενο
      
      Πρώτον, αίτημα βάσει του άρθρου 263 ΣΛΕΕ περί ακυρώσεως, αφενός, της αποφάσεως του ERCEA της 23ης Μαρτίου 2017, με την οποία απορρίφθηκε η αίτηση για την αναθεώρηση της αξιολογήσεως της προτάσεως για έρευνα αριθ. 741797-NIP, ERC-2016-ADG «New and Innovative Powertrain–NIP» και, αφετέρου, της αποφάσεως C(2017) 5190 τελικό της Επιτροπής, της 27ης Ιουλίου 2017, με την οποία απορρίφθηκε η διοικητική προσφυγή που ασκήθηκε από τον προσφεύγοντα, δυνάμει του άρθρου 22, παράγραφος 1, του κανονισμού (ΕΚ) 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ 2003, L 11, σ. 1), και, δεύτερον, αίτημα με το οποίο ζητείται από το Γενικό Δικαστήριο να υποχρεώσει τον ERCEA να αναθεωρήσει την αξιολόγηση της προαναφερθείσας προτάσεως για έρευνα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Καταδικάζει τον Nicolae Chioreanu στα δικαστικά έξοδα.
               
            
         (1)  EE C 13 της 15.1.2018.